cyanic-selkie/wikianc huggingface dataset:
Katafrak
Beskrywing
Katafrakte is deur talle ryke en nasies gebruik, hoofsaaklik om deur die vyand se linies te breek. Hulle word deur talle historici beskryf, van die vroegste dae van antieke oorlogvoering tot die Middeleeue.
In Europa was die mode van swaar gepantserde kavalleriste blykbaar 'n antwoord op die oostelike veldtogte van die Parters en Sassaniede in Klein-Asië, sowel as talle neerlae teen Irannese katafrakte op die Eurasiese steppe, veral die Slag van Carrhae in 53 v.C. in Bo-Mesopotamië. Daarteenoor het die Romeinse Ryk hoofsaaklik van liggepantserde ruiters met spiese en swaarde gebruik gemaak vir skermutselings voor en tydens gevegte, waarna hulle die vlugtende vyand agternagesit het. Die gebruik van katafrak-agtige formasies het in die laat 3de en die 4de eeu begin. Keiser Gallienus Augustus (bewind: 253-268) en sy generaal Aureolus (oorlede: 268) het moontlik baie daartoe bygedra dat die Romeine katafrak-afdelings in die laat Romeinse weermag gehad het.
Iophon pictoni
Iophon pictoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Iophon en tot die familie Acarnidae. Die wetenskaplike naam van die spesie is die eerste keer geldig gepubliseer in 2011 deur Goodwin, Jones, Neely & Brickle.
Disperis woodii
Disperis woodii is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Réunion en Suid-Afrika. In Suid-Afrika kom die plant voor in KwaZulu-Natal en die Oos-Kaap. Die spesie word bedreig deur ontwikkeling aan die kus in KwaZulu-Natal en by Oos-Londen in die Oos-Kaap.
Iophon piceum
Iophon piceum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Iophon en tot die familie Acarnidae. Die wetenskaplike naam van die spesie is die eerste keer geldig gepubliseer in 1882 deur G.C.J. Vosmaer.
Hertwigia falcifera
Hertwigia falcifera is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hertwigia en tot die familie Euplectellidae. Die wetenskaplike naam van die spesie is die eerste keer geldig gepubliseer in 1880 deur Schmidt.
Colin Powell
Colin Luther Powell (5 April 1937 – 18 Oktober 2021) was 'n Amerikaanse oud-militaris wat van 1989 tot 1993 onder presidente George H.W. Bush en Bill Clinton as voorsitter van die gesamentlike stafhoofde gedien het. Hy het voorheen van 1987 tot 1989 as nasionale veiligheidsadviseur van president Ronald Reagan gedien. Van 2001 tot 2005 het hy as die Republikeinse Minister van Buitelandse Sake gedien onder president George W. Bush. Hy was die eerste Afro-Amerikaner wat hierdie posisie beklee het.
Militêre loopbaan
Colin Powell het in 1958 by die Amerikaanse Leër aangesluit, en het in Wes-Duitsland (1959-1962) en Viëtnam (1962-1963 en 1968-1970) diens gedoen. Hy het toe op die Withuis militêre personeel gedien vanaf 1972-1973, waarna hy na Korea verplaas is, waar hy 'n bataljonbevelvoerder was. Na 'n pos as 'n brigadebevelvoerder by die 101st Airborne Division, het Powell militêre assistent van Caspar Weinberger, minister van verdediging, van 1983 tot 1986 geword. In hierdie rol was hy nou betrokke by die inval van Grenada op 25 Oktober 1983.
Na minder as 'n jaar as bevelvoerder van die Amerikaanse weermagkorps in Wes-Duitsland, word Powell van 1987 tot 1989 die nasionale veiligheidsadviseur van president Ronald Reagan. Na agt maande as bevelvoerder van Forces Command, word hy op 1 Oktober 1989 aangestel in die hoogste militêre posisie in die Amerikaanse weermag: Voorsitter van die Gesamentlike Stafhoofde. In hierdie rol het hy 'n groot rol gespeel in Operasie Just Cause (die gevangename van die Panamese diktator Manuel Noriega) en die Golfoorlog (1990-1991). Hy het aangedring op die mobilisering van 'n oorweldigende mag voordat Saddam Hoesein uit Koeweit verdryf is. Hy het op 30 September 1993 afgetree voordat hy die politiek betree het.
Politieke loopbaan
In 1996 is hy deur die Republikeine gevra om homself as president verkiesbaar te stel, maar hy het geweier.
Van 2001 tot 2005 is Powell as minister van buitelandse sake aangestel tydens president George W. Bush se eerste termyn. Condoleezza Rice, destyds nasionale veiligheidsadviseur, het hom opgevolg. Op 5 Februarie 2003 het Staatsekretaris Powell sy beroemde toespraak aan die Verenigde Nasies gelewer om die komende oorlog met Irak te verdedig deur bewyse aan te bied dat Irakse president Saddam Hoesein massavernietigingswapens gehad het. Dié getuienis het later as vals geblyk te wees en in 'n onderhoud ná sy bedanking het Powell daardie deel "die grootste misstap van sy lewe" genoem.
Powell het op 19 Oktober 2008 op die televisieprogram "Meet the Press" berig dat hy die Demokratiese presidentskandidaat Barack Obama ondersteun. Powell het gesê hy het ’n gebrek aan vertroue in die Republikeinse presidentskandidaat John McCain, wat volgens hom aan die radikale vleuel van die Republikeinse Party toegegee het deur Sarah Palin as medekandidaat te kies. Powell het voortgaan om sy steun vir Demokratiese kandidate in die volgende drie presidensiële verkiesings uit te spreek.
Toe hy weer spesifiek na sy uittrede gevra is of daar enige bande tussen Saddam Hussein en Al-Kaïda is, het Powell geantwoord: "Ek het nog nooit enige bewyse van bande tussen Saddam Hoesein en Al-Kaïda gesien nie. ...Ek kan niks anders aflei nie, want ek het nog nooit enige bewyse gesien wat daarop dui dat daar bande was nie."
Uitlatings oor die Trump-administrasie
'n Maand voor die 2018-middeltermynverkiesing het Powell, saam met sy voorganger Madeleine Albright, 'n onderhoud gevoer met die CNN-aanbieder Fareed Zakaria op die GPS-program. In 'n gematigde toon het hy sy spyt uitgespreek dat onder twee jaar van Trump-administrasie baie van die waardes en eienskappe wat hom trots gemaak het om sy land te dien, dreig om te verkrummel. Hy wys na die eerste drie woorde van die Grondwet, wat “We the People” is, nie “Me the President” nie. As 'n voormalige diplomaat is dit moeilik vir hom om te glo dat die Amerikaanse president sy Afro-Amerikaanse landgenote beledig, dat hy vroue beledig, dat hy die vrye pers die "vyand van die mense" noem, dat hy sy tradisionele bondgenote beledig en uitlok, 'n "Koue Oorlog" met die wêreldmag China, en dat hy aanhou om Russiese president Poetin te vlei.
Privaatlewe
Powell het in New York se South Bronx grootgeword in 'n familie van Jamaikaanse migrante. Powell was sedert 1962 met Alma Johnson getroud en het 'n seun en twee dogters uit die huwelik gehad.
Powell is op 18 Oktober 2021 in die Walter Reed Nasionale Militêre Mediese Sentrum op die ouderdom van 84 aan die gevolge van COVID-19 oorlede. Hy was ten volle teen die virus ingeënt, maar die voormalige minister het aan bloedkanker gely, wat sy immuunstelsel afgetakel het.
Heterochone aleutiana
Heterochone aleutiana is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Heterochone en tot die familie Aphrocallistidae. Die wetenskaplike naam van die spesie is die eerste keer geldig gepubliseer in 1932 deur Okada.
Friedrich Ludwig Benda
Friedrich Ludwig Benda (Tsjeggies:Bedřich Ludvík Benda); (4 September 1746 in Gotha – 20 of 27 Maart 1792 in Königsberg) was 'n Duitse violis en komponis.
Benda was die oudste seun van Georg Benda. Hy was aangestel as Direkteur van Konserte in 1789.
Partiese pyl
thumb|'n Reliëf op die "[[Heftalitiese bak" wat die skiet van 'n Partiese pyl uitbeeld.]]
Benewens die Parters en hulle opvolgers, die Sassaniede, is die taktiek ook gebruik deur die meeste Eurasiese nomades van die steppe, insluitende die Skitiërs, Hunne, Turke, Magjare, Mongole en Koreane, asook die die Comanche en die inwoners van Urartu.
Die Parters het groot sukses daarmee behaal om die Romeinse generaal Crassus te verslaan in die Slag van Carrhae.
Koos Human
Herkoms en vroeë lewe
Jacobus Johannes (Koos) Human is op 29 November 1931 op Witfield naby Boksburg aan die Oos-Rand gebore, waar hy ook groot word. Sy pa is ’n mynamptenaar. Hy matrikuleer aan die Hoërskool Voortrekker op Boksburg.
Opleiding
Na sy skoolopleiding gaan hy na die Universiteit van die Witwatersrand waar hy aanvanklik inskryf vir ’n B.Mus.-graad, maar baie gou daarna van plan verander en eerder tale bestudeer. In 1953 voltooi hy hier onder leiding van C.M. van den Heever ’n verhandeling vir ’n M.A.-graad oor die ontwikkelingsgeskiedenis van die Afrikaanse populêre leesstof onder die titel Die gewilde literêre werk: ’n ondersoek na die rol van leesstof in die hedendaagse samelewing. Hy is vanaf 1 Desember 1950 vir net meer as ’n jaar joernalis by Die Vaderland en daarna onderwyser vir drie kwartale voordat hy hom vir twee jaar as vertaler by die Vleisraad aansluit.
Loopbaan in die uitgewerswese
Hierna begewe hy hom in die uitgewerswese. Van April 1954 is hy verbonde aan die Nasionale Boekhandel in Kaapstad, eers vir twee jaar as assistent in die afdeling skoolpublikasies en vanaf die begin van 1956 as hoof van algemene publikasies. Begin April 1958 sluit hy hom as bestuurder aan by Afrikaanse Pers-Boekhandel, ’n posisie wat beide die uitgewery en die boekwinkels behels het. Hoewel dit op die oog af ’n aantreklike en uitdagende posisie was, besef hy gou dat daar ontsaglike probleme verbonde is aan hierdie maatskappy en werk en in sy eie belang besluit hy om eerder te bedank.
Hy keer in Februarie 1959 terug na Kaapstad waar hy saam met Leon Rousseau die uitgewery Human & Rousseau begin. Hierdie uitgewery word verantwoordelik vir die uitgee van baie van die belangrikste letterkundige werke in Afrikaans, insluitende werke van D.J. Opperman, Elisabeth Eybers, Etienne Leroux, André P. Brink en Breyten Breytenbach. Hierdie uitgewer word in 1977 deur Nasionale Pers oorgeneem, maar hy bly aan as besturende direkteur tot met sy uittrede.
Persoonlike lewe
Op 3 Januarie 1959 trou hy met Nakkie, dogter van N.P. van Wyk Louw, en hulle het twee dogters, Joan Isabeau en Louisa Maria, en ’n seun Jacobus Johannes. Na sy vrou se dood op 14 Julie 1984 aan ’n hartaanval trou hy in 1986 met die Geskiedenis-onderwyser Trewhella Cameron.
Skryfwerk
As samesteller is hy verantwoordelik vir die bundel Willekeur, waarin hy ’n aantal prosastukke (kortverhale, kort uittreksels uit langer werk, artikels, sketse en essays) van hoofsaaklik bekende skrywers opneem.
Liggaamlose taal is ’n versamelbundel wat hy saamstel uit gedigte oor die musiek.
Die A tot Z van klassieke musiek is ’n naslaanwerk oor musiek, wat in 1993 genomineer word vir die Rapportprys vir nie-fiksie. Interessante staaltjies oor boeke en skrywers uit sy ondervinding as uitgewer word in  'n Lewe met boeke versamel, terwyl Raar maar waar ’n versameling is van bykans ongelooflike feite.
Met liefde aan moeder (ook in Engels as To mother with love) is ’n versameling gesegdes waarin die moeder se rol gehuldig word.
Publikasies
Werke wat uit sy pen verskyn sluit in:
Brandon Larracuente
Brandon Larracuente (gebore 16 November 1994) is 'n Amerikaanse akteur. Hy is bekend vir sy rolle in die rolprent Bright (2017) en in die televisiereekse Bloodline (2015), Versus (2017), en 13 Reasons Why (2017).
Heterochone calyx
Heterochone calyx is 'n sponsspesie in die taksonomiese indeling van die glassponse (Hexactinellida). Die wetenskaplike naam van die spesie is die eerste keer geldig gepubliseer in 1886 deur Schulze.
Bethesda, Maryland
Bethesda is 'n nie-geïnkorporeerde, sensus-aangewese plek in die suide van Montgomery County, Maryland, Verenigde State, geleë net noordwes van Washington, D.C.. Dit kry sy naam van 'n plaaslike kerk, die Bethesda Meeting House (1820, herbou 1849), wat op sy beurt sy naam van Jerusalem se Poel van Bethesda gekry het. Die National Institutes of Health se hoofkampus en die Walter Reed Nasionale Militêre Mediese Sentrum is in Bethesda, benewens 'n aantal korporatiewe en regeringshoofkwartiere.
As 'n nie-geïnkorporeerde gemeenskap het Bethesda geen amptelike grense nie. Volgens die 2020 Verenigde State-sensus het die gemeenskap 'n totale bevolking van 68 056 gehad.
Geskiedenis
Tussen 1805 en 1821 het Bethesda 'n landelike tussenstasie geword ná die ontwikkeling van die Washington and Rockville Turnpike, wat tabak en ander produkte tussen Georgetown en Rockville vervoer het, en noord na Frederick. 'n Klein nedersetting het teen 1862 rondom 'n winkel en tolhuis langs die draaipunt gegroei. Die nedersetting is in 1871 deur posmeester Robert Franck hernoem na die Bethesda Meeting House, 'n Presbiteriaanse kerk wat in 1820 gebou is.
Onderafdelings het in die laat 19de eeu op ou plaasgrond begin verskyn, wat die woonbuurte Drummond, Woodmont, Edgemoor en Battery Park geword het. Verder noord het verskeie ryk mense Rockville Pike bekend gemaak vir sy herehuise.
In 1930 het dr Armistead Peter se baanbreker herehuis "Winona" (1873) die klubhuis van die Woodmont Country Club geword op grond wat nou deel is van die National Institutes of Health (NIH)-kampus.
Die Tweede Wêreldoorlog en die daaropvolgende uitbreiding van die regering het die vinnige groei van Bethesda verder gevoed. Beide die Nasionale Vloot Mediese Sentrum (1940–42) en die NIH-kompleks (1948) is net noord van die ontwikkelende middestad gebou, en dit het regeringskontrakteurs, mediese beroepslui en ander besighede na die gebied gelok. In onlangse jare het Bethesda die belangrikste stedelike kern en werksentrum van die suidweste van Montgomery County geword.
Aardrykskunde
Die belangrikste kommersiële korridor wat deur Bethesda gaan, is Maryland Route 355 (bekend as Wisconsinlaan in Bethesda en as Rockville Pike en Hungerford Drive in meer noordelike gemeenskappe), wat, in die noorde, Bethesda met die gemeenskappe van Noord-Bethesda en Rockville verbind, wat eindig, na verskeie naamsveranderinge, in Frederick. Na die suide word Rockville Pike Wisconsinlaan naby die NIH -kampus en gaan verder as Bethesda deur Chevy Chase, Friendship Heights en in Washington, D.C., en eindig in Georgetown.
Instellings
Belangrike mediese instellings wat in Bethesda geleë is, sluit in die National Institutes of Health-kampus, Walter Reed Nasionale Militêre Mediese Sentrum, en die aangrensende Uniformed Services University of the Health Sciences, sowel as 'n aantal ander militêre mediese en navorsingsinstellings.
Die hoofkwartier van die verdedigingskonglomeraat Lockheed Martin, die bestuurde gesondheidsorgmaatskappy Coventry Health Care en hotel- en oordgroep Marriott International en Host Hotels & Resorts, Inc. is in Bethesda geleë. Sagtewaremaatskappy Bethesda Softworks en die Discovery Channel was oorspronklik in Bethesda geleë, lg. het sy hoofkwartier in Bethesda gehad voordat dit in 2004 na Silver Spring verskuif is. In die somer van 2021 het Fox Television Stations die uitsaaifasiliteite van sy televisiestasies in die Washington-omgewing, WTTG en WDCA, na Bethesda verskuif.
Sportfasiliteite
Bethesda is die tuiste van die Congressional Country Club, wat erken word as een van die wêreld se mees gesogte private countryklubs. Congressional het reeds vier groot gholfkampioenskappe aangebied, insluitend die 2011 Amerikaanse Ope, wat deur Rory McIlroy gewen is. Die AT&T National, aangebied deur Tiger Woods, is vier keer by Congressional gespeel.
'n Aantal ambassadeurswonings is in Bethesda geleë, insluitend Bangladesj, Haïti, Kaap Verde, Guyana, Honduras, Lesotho, Marokko, Nicaragua, Uruguay en Zimbabwe.
Kombinasieprosesse
Kombinasieprosesse is die vorming van komposisiestrukture wat plaasvind wanneer komponentstrukture op verskillende wyses met mekaar kombineer en dit sluit in affiksering, samestelling, vloekwoordinlywing en reduplikasie.
Affiksering
Affiksering is die mees algemene proses van kombinasie en dit kan plaasvind deur affikse (soos prefikse, suffikse of sirkumfikse) aan 'n stam (woord) aan te heg om sodoende afgeleide of geflekteerde vorme te skep.
Fleksie word wel nie as ŉ woordvormingsproses beskou nie, maar eerder as ŉ proses waardeur verskillende grammatikale woordvorme geskep word. Alhoewel fleksie nie as ŉ woordvormingsproses beskou word nie, vorm dit steeds komplekse komposisiestrukture en word daarom ingesluit.
Supplesie is ŉ gespesialiseerde proses wat by fleksie onderskei kan word, en dit is die proses waardeur ŉ woord wat etimologies gesproke nie verband hou met die grondwoord nie, optree as hierdie woord se meervoud, verledetydsvorm, ensovoorts. ŉ Illustrasie van supplesie is byvoorbeeld beter en beste wat die komparatief- en superlatiefvorme van goed is.
Syringodea concolor
Syringodea concolor is 'n meerjarige blomplant en geofiet wat tot die genus Syringodea behoort. Die spesie is endemies aan die Noord-Kaap, Oos-Kaap en die Wes-Kaap en kom in die Groot-Karoo voor.
Kombinasieprosesse
Samestelling
'n Samestelling is die woordvormingsproses waar 'n kompleks wat uit ten minste twee stamme (pret+park) of wortels (bio+skoop) bestaan, gevorm word. Dit kan ook gebeur dat een wortel met 'n vrye stam verbind, byvoorbeeld hidro+plaas.
Iophon pluricorne
Iophon pluricorne is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Kombinasieprosesse
Samestelling
Die kompositum se twee stamme bestaan gewoonlik uit ŉ kern (die deel wat die hoofbetekenis en die woordsoort bepaal) en ŉ bepaler (die deel wat uitbrei op die betekenis van die kern). Die regterkantste deel van ŉ kompositum in Afrikaans is in die meeste gevalle die kern, byvoorbeeld in skoot+rekenaar is relenaar die kern omdat dit na ŉ soort rekenaar verwys.
Iophon pluricorne
Die spons behoort tot die genus Iophon en tot die familie Acarnidae. Die wetenskaplike naam van die spesie is die eerste keer geldig gepubliseer in 1913 deur Topsent.
Kombinasieprosesse
Samestelling
Die konsep van ŉ kern is ook noodsaaklik om onderskeid te tref tussen endosentriese en eksosentriese komposita. ŉ Endosentriese kompositum is ŉ kompositum waarvan die kern ingesluit is in die woord, soos in skoot+rekenaar is rekenaar die kern, daarom kan daar gesê word dat ŉ skootrekenaar ŉ soort rekenaar is. Om hierdie rede is ŉ skootrekenaar ŉ endosentriese kompositum.
Disperis bodkinii
Disperis bodkinii is 'n meerjarige, blomdraende plant en geofiet wat deel is van die Orchidaceae familie. Die spesie is endemies aan Suid-Afrika en kom in die Wes-Kaap voor. Dit kom vanaf die Kaapse Skiereiland tot by Piketberg asook Anysberg voor. Die plant het 'n voorkomsgebied van 18 700 km² en is deel van die fynbos.
Kombinasieprosesse
Samestelling
By gevalle waar die kern buite die woord geleë is, is dit ŉ eksosentriese kompositum. ŉ Rooi+kop is nie ŉ soort kop nie, maar wel ŉ persoon wat rooi hare het en daarom is dit ŉ eksosentriese kompositum, want die kern lê buite die kompositum.
Daar bestaan vier hooftipes komposita, naamlik neweskikkende komposita, attribuutkomposita, apposisiekomposita en onderskikkende komposita.
Neweskikkende komposita
ŉ Neweskikkende kompositum is ŉ endosentriese of eksosentriese kompositum waarvan beide komponente gelyk gestel word om na ŉ enkele referent te verwys en beide komponente is die kern van die kompositum. Dit is daarom moontlik  om te sê dat Etienne Leroux (die referent) ŉ skrywer-boer was, want hy was terselfdertyd ŉ skrywer asook ŉ boer en daarom word beide die komponente in die neweskikkende kompositum gelyk gestel.
Attribuutkomposita
ŉ Attribuutkompositum se bepaler druk ŉ bepaalde kwaliteit van die kern uit en het dus ŉ adjektiwiese funksie en indien die bepaler ŉ naamwoord is, dan druk die naamwoord ŉ bepaalde kwaliteit uit, en nie iets konkreets nie. Voorbeelde is intensiewe vorme van adjektiewe (byvoorbeeld hond-s+ge-trou), waar die bepaler (hond) ŉ prototipiese eienskap ‘getrou’ het, wat ooreenstem met die kern (getrou).
Apposisiekomposita
In apposisiekomposita is daar ŉ komponent (die bepaler) wat ŉ kenmerk van die ander betrokke komponent (die kern) beskryf. Hierdie beskrywing vind plaas as gevolg van die bepaler, wat ŉ selfstandige naamwoord is, wat optree as ŉ eienskap en daarom is dit ook ŉ endosentriese kompositum. Omdat die bepaler in ŉ apposisiekompositum ŉ kenmerk aan die kern toeken, is dit in teenstelling met die attribuutkomposita, wat ŉ kwaliteit aan die kern toeken. Daar is verskeie naamwoord+naamwoord-komposita wat in hierdie kategorie val, byvoorbeeld treffer+liedjie (ŉ liedjie met die kenmerk treffer) en gunsteling+resep (ŉ resep met die kenmerk gunsteling).
Onderskikkende komposita
Onderskikkende komposita is eksosentriese of endosentriese komposita waarvan die kompositum se interpretasie bepaal word deur die moontlikheid om die inligtingsdele van die twee komponentstrukture met mekaar in assosiasie te bring. Die een komponent tree daarom op as ŉ agent, onderwerp, instrument, deel, plek, ensovoorts van die ander komponent, maar dit tree nooit op as ŉ eienskap nie.
Daar kan onderskei word tussen vier tipes onderskikkende komposita, naamlik basiskomposita, verbum-neksuskomposita, frasekomposita en (neo)klassieke komposita.
Basiskomposita
In ŉ basiskompositum is die betrokke komponente gewoonlik basisvorm en die afleidings of gelfekteerde vorme nie. Endosentriese voorbeelde van basiskomposita sluit in kas+deur, stof+suig en stryk+plank. Eksosentriese voorbeelde sluit in maan+haar, boek+staaf en suip+lap.
Verbum-neksuskomposita
In die geval van verbum-neksuskomposita is die kern van die kompositum altyd ŉ gedebernaliseerde naamwoord of byvoeglike naamwoord wat van ŉ werkwoord af afgelei is (byvoorbeeld werker en bakker). Sakkeroller (wat nie ŉ tipe roller is nie) en trapsuutjies (wat nie ŉ tipe “suutjies” is nie, is voorbeelde van eksosentriese verbum-neksuskomposita. Voorbeelde van endosentriese verbum-neksuskomposita sluit in gras+sny-er, eet+stak-ing en groot+prat-er.
Frasekomposita
Frasekomposita beskik oor ŉ kern en/of ŉ bepaler wat ŉ woordgroep of frase (multiwoordeenheid) is, soos sout-en-peper-stel, waar “sout en peper” die multiwoordeenheid is, en doen-dit-self-boek, waar “doen dit self” die multiwoordeenheid is.
(Neo)klassieke komposita
In die geval van (neo)klassieke komposita bestaan die komposita uit ŉ kombinasie van ten minste een komponent van klassieke herkoms (byvoorbeeld Grieks of Latyns), wat met ŉ ander komponent verbind. Byvoorbeeld biblio+fiel, wat ŉ verbinding is met twee klassieke  wortels (daarom ŉ klassieke kompositum), en eko+diesel, wat ŉ verbinding is tussen ŉ klassieke woordelement en ŉ moderne woordelement (neo-klassieke kompositum).
Vloekwoordinlywing
Die proses van vloekwoordinlywing vind plaas wanneer ŉ bisillabiese, adjektiwiese vloekwoord in ŉ woord ingevoeg word. Die vloekwoord word gewoonlik voor die lettergreep wat die hoofklem dra ingevoeg en in die meeste gevalle word die morfologiese struktuur van die woord nie in ag geneem nie. Sodoende word ŉ nuutskepping gemaak wat die gevolg het dat dit as ŉ vloekwoord funksioneer, byvoorbeeld uit-flippen-stekend.
Eksterne skakels
https://glossary.sil.org/term/inflection
http://www.frathwiki.com/Morphology#Word-based_morphology
https://en.wikipedia.org/wiki/Compound_(linguistics)
Iophon pommeraniae
Iophon pommeraniae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Lampranthus pakhuisensis
Lampranthus pakhuisensis is 'n vetplant wat hoort tot die genus Lampranthus. Die spesie is endemies aan die Wes-Kaap en vorm deel van die fynbos. Dit kom by Clanwilliam in die Pakhuispas voor en daar is min bekend omtrent die spesie.
Chromatofoor
Chromatofore is selle of onderdele van selle wat kleurstof bevat. Dit word ook dikwels melanofore genoem. Kleurselle wat tot kleurveranderinge aanleiding gee, kom voor in die huid van laer diere, soos visse, reptiele en amfibieë. In sommige plantselle kom daar ook groen, geel, oranje, bruin of rooi gekleurde protoplasmatiese liggaampies voor. Chromatofore word egter nie in die laer plante soos swamme, skimmels en bakterieë aangetref nie.
Tydens die vorming van plantaardige selle ontstaan plastiede, wat deur middel van deling in die sel kan vermeerder. 'n Plastied bestaan uit protoplasmaweefsel wat deur 'n dubbele membraan omring word. By die verdere ontwikkeling van plastiede kan drie soorte chromatofore ontstaan, naamlik leuko-, chloro- en chromoplaste: Die struktuur van die chromatofore kan slegs met behulp van 'n elektron mikroskoop bepaal word. Chromatofore word deur 'n dubbele membraan van die omringende sitoplasma geskei.
Die inhoud van die chromatofoor is 'n homogene proteïnagtige matriks, die stroma, waarin stapels membraanlamellas voorkom. Hierdie lamellas word tilakoïede genoem. Die lamellas is in die verskillende soorte chromatofore verskillend gerangskik.
Chloroplaste
Chloroplaste bevat benewens die pigment chlorofil ook verskeie geel- of oranjekleurige pigmente wat die karotenoïede genoem word. By laasgenoemde word karotien en xantofil onderskei. Wanneer plante aan die einde van die somer die chlorofil in die blare begin opgebruik, gee die karotenoïede wat in die blare agterbly, die geel en oranje herfskleure.
Chromoplaste
Chromoplaste is nie by die fotosintese proses betrokke nie en hulle speel ook geen rol in die metabolisme van die plantselIe nie. Die pigment karotien, wat in die chromoplaste teenwoordig is, gee aan hierdie plastiede 'n geel, rooi of oranje kleur. Chromoplaste kan regstreeks uit plastiede ontstaan of as gevolg van die omvorming van leukoplaste of chloroplaste. Die omvorming van chloroplaste tot chromoplaste kan duidelik gesien word wanneer vrugte ryp word: al hoe meer groen chloroplaste word deur rooi en geel chromoplaste vervang. Daar word ronde, ovaal, langwerpige en silindriese chromoplaste onderskei, terwyl sommige chromoplaste voortdurend van vorm wissel en ook die vermoë besit om hulself in die sel te verplaas.
Chromatofore by diere
In die diereryk is chromatofore gewoonlik selle of onderdele van selle wat kleurstowwe (veral melanien) bevat. Hierdie pigmentryke selle lê in die opperhuid, die leerhuid of die bindweefsel van die dier. Die spesiale struktuur van die chromatofore maak dit moontlik dat die pigment op een punt gekonsentreer word of andersins oor 'n groot oppervlak versprei word. Dit gee aanleiding tot die kleurvariasies wat 'n mens dikwels by visse, reptiele, amfibieë en baie ander laer diere sien.
Bronnelys
Wêreldspektrum, Volume 4, bl.159, ISBN 0908409451
Hedi Turki
Hedi Turki (15 Mei 1922 - 31 Maart 2019) was 'n was 'n Tunisiese kunstenaar van Turkse oorsprong. Hy word beskou as 'n pionier van abstrakte skilderkuns in Tunisië en was 'n invloedryke lid van die Skool van Tunis. Sy jonger broer was Zoubeir Turki, wat in 2009 gesterf het.
Heterochone incognita
Heterochone incognita is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Heterochone en tot die familie Aphrocallistidae. Die wetenskaplike naam van die spesie is die eerste keer geldig gepubliseer in 1967 deur Koltun.
Monograaf
'n Monograaf (van die Grieks μονογραφία, met γράφειν, "om te skryf") is 'n wetenskaplike boek of verhandeling oor 'n onderwerp of 'n beperkte groep samehangende onderwerpe. Dit is dus 'n gespesialiseerde skryfwerk en uitgebreide bespreking van 'n spesifieke onderwerp of persoon en ryk aan detail, in teenstelling to verwysingswerke, en word oor die algemeen deur slegs een skrywer geskryf. Dit bevat dikwels 'n bibliografie. In 'n monograaf word daarna gestreef om 'n volledige oorsig van die onderwerp aan te bied. 'n Besondere vorm daarvan is die biografie, waarvan een persoon die onderwerp is.
'n Monograaf bevat nie 'n uitgebreide inhoudsopgawe nie aangesien dit nie 'n naslaanwerk is nie. Wel bevat dit, net soos ander wetenskaplike publikasies, notas en 'n literatuurlys, bedoel as verantwoording en bewysmateriaal. In 'n biblioteek is 'n monografie 'n eenmalige publikasie (in een volume of 'n bepaalde aantal volumes) en derhalwe verskil dit van 'n reeks of periodieke publikasie soos tydskrifte, akademiese joernale of koerante. In hierdie eksklusiewe konteks, word boeke soos romans ook as monograwe beskou.
John Larroquette
John Larroquette is 'n Amerikaanse akteur en vervaardiger. Hy is bekend vir sy rolle in die rolprente Stripes (1981) en Star Trek III: The Search for Spock (1984), en in die televisiereekse Night Court (1984) en The Librarians (2014).
Iophon radiatum
Iophon radiatum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Iophon en tot die familie Acarnidae. Die wetenskaplike naam van die spesie is die eerste keer geldig gepubliseer in 1901 deur Topsent.
Edwin Cheere Anderssen
Edwin Cheere Anderssen (22 Maart 1868 - 15 Augustus 1947) was 'n Afrikaanse leraar van die NG Kerk en veldprediker tydens die Tweede Vryheidsoorlog. Hy is gebore op Ceres en het daar groot geword. Hy voltooi sy teologiese opleiding te Stellenbosch aan die einde van 1892. Hy aanvaar sy eerste emeriaat te NG gemeente Mthatha in 1893 en bly daar tot 1896. In 1896 gaan hy na die NG gemeente Maclear en bly daar tot 1899. Daarna gaan hy na die NG gemeente Vryheid.
Hy bring die Tweede Vryheidsoorlog in die veld saam met die Burgers deur en keer na die oorlog terug na Vryheid. Hy aanvaar sy emeritaat daar in 1921. In 1928 aanvaar hy 'n beroep na die NG gemeente Cottesloe en bly daar tot in 1936. Tydens die Tweede Wêreldoorlog werk hy vir vier jaar as veldprediker in Pretoria.
Heterochone tenera
Heterochone tenera is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Heterochone en tot die familie Aphrocallistidae. Die wetenskaplike naam van die spesie is die eerste keer geldig gepubliseer in 1899 deur Schulze.
Indicator maculatus
Die kolletjiesheuningwyser (Indicator maculatus) is 'n voëlspesie in die familie Indicatoridae. Dit is die eerste keer in 1847 deur George Robert Gray beskryf. Die Indicator maculatus behoort tot die genus Indicator, en familie Indicatoridae. Die IUBN klassifiseer die spesie as die minste kommer.
Dit word aangetref in Angola, Benin, Kameroen, Sentraal-Afrikaanse Republiek, Republiek van die Kongo, Demokratiese Republiek van die Kongo, Ivoorkus, Ekwatoriaal-Guinee, Gaboen, Gambië, Ghana, Guinee, Guinee-Bissau, Liberië, Mali, Nigerië, Senegal, Sierra Leone, Suid-Soedan, Togo en Uganda.
In Engels staan die voël bekend as die Spotted honeyguide.
Disperis oxyglossa
Disperis oxyglossa is 'n meerjarige, blomdraende plant en geofiet wat deel is van die Orchidaceae familie. Die spesie is endemies aan Suid-Afrika en kom in KwaZulu-Natal en die Oos-Kaap voor.
Friedrich Wilhelm Heinrich Benda
Friedrich Wilhelm Heinrich Benda (15 Julie 1745 in Potsdam – 19 Junie 1814 in Potsdam) was 'n Duitse violis, pianis en komponis.
Antje Huber
Antje Huber (23 Mei 1924 - 30 September 2015) was 'n Duitse politikus wat vanaf 1976 tot 1982 as die Federale Minister van Jeug, Gesin en Gesondheid gedien het. Sy was tussen 1969 en 1987 'n lid van die Bundestag vir die SPD.
Friedrich Wilhelm Heinrich Benda
Benda was die seun van die vioolvirtuoos en komponis Franz Benda van wie hy sy eerste musikale lesse ontvang het. Later het hy musiekteorie en komposisie saam met Johann Kirnberger in Berlyn gestudeer. Bykomend tot sy komposisionele prestasies, was hy ook 'n begaafde pianis en violis. In die jare 1765–1810 was Benda 'n kamermusikant by die Pruisiese Hof in Potsdam waar sy komposisie hoog aangeskryf was.
Benda het concertos, operas, en kamermusiek gekomponeer.
Samuel Larsen
Samuel Larsen (gebore 28 Augustus 1991) is 'n Amerikaanse akteur. Hy is bekend vir sy rolle in die rolprente Recovery (2016) en After (2019), en in die televisiereeks Glee (2009).
William McKay Wright
William McKay Wright (12 November 1840 – 17 Desember 1882) was 'n Quebec prokureur en politieke figuur. Hy het vir Pontiac verteenwoordig in die Kanadese laerhuis as 'n Liberaal-Konserwatiewe lid van 1872 tot 1878.
Hy was gebore in Hull, Laer Kanada, die seun van Ruggles Wright en kleinseun van Filemon Wright, en opgevoed by die McGill Universiteit. Hy was geroep vir die Laer Kanada bar in 1863 en die Ontario bar in 1868. In 1864 is hy getroud met Mary, die dogter van senator James Skead. Hy was 'n luitenant in die plaaslike burgermag en het gedien tydens die Fenian strooptogte. Hy het ook gedien as die eerste burgemeester van die dorp van Suid-Hull, later bekend as Lucerne, vanaf 1879 tot 1881. Wright het wet beoefen in Aylmer, Hull en Ottawa. Hy het gesterf in New Edinburgh op die ouderdom van 42.
Disperis macowanii
Disperis macowanii is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Malawi, Suid-Afrika en Tanzanië. In Suid-Afrika kom die plant voor in KwaZulu-Natal, Limpopo, Oos-Kaap en die Wes-Kaap.
Heterotella corbicula
Heterotella corbicula is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Heterotella en tot die familie Euplectellidae. Die wetenskaplike naam van die spesie is die eerste keer geldig gepubliseer in 1862 deur Bowerbank.
Fraates II van Partië
Fraates II (Parties: 𐭐𐭓𐭇𐭕, Frahāt) was van 132 tot 127 v.C. die Arsakidiese koning van die Partiese Ryk. Hy was die seun en opvolger van Mitridates I.
Omdat hy so jonk was toe hy koning word, het sy ma, Rinnu, aanvanklik namens hom regeer. Sy kort bewind word hoofsaaklik gekenmerk deur oorlog met die Griekse Seleukidiese Ryk, met koning Antiochus VII wat probeer het om grondgebied terug te wen wat hy aan Fraates se pa afgestaan het. Hoewel hy aanvanklik nie goed gedoen het nie, het Fraates II die opperhand gekry en die Seleukidiese magte verslaan. Antiochus VII self is in die gevegte dood of het selfmoord gepleeg.
Fraates II het hom daarna na die ooste gehaas om 'n inval deur nomadiese stamme – die Saka en Yuezhi – af te weer. Hier het hy sy einde tegemoetgegaan. Hy is opgevolg deur sy oom Artabanus I.
Jack Larson
Jack Larson is 'n Amerikaanse akteur en vervaardiger. Hy is bekend vir sy rolle in die rolprente Perfect (1985) en Superman Returns (2006), en in die televisiereekse Adventures of Superman (1952) en Lois & Clark: The New Adventures of Superman (1993).
Disperis fanniniae
Die moederkappie (Disperis fanniniae) is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Eswatini, Lesotho en Suid-Afrika. In Suid-Afrika kom die plant voor in KwaZulu-Natal, Limpopo, Mpumalanga, Oos-Kaap en die Vrystaat.
Heterorete pulchrum
Heterorete pulchrum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Heterorete en tot die familie Euretidae. Die wetenskaplike naam van die spesie is die eerste keer geldig gepubliseer in 1916 deur Dendy.
Perdstandbeeld
Op 'n verkeerseiland op die kruising van Rinkstraat, Kaap- en Russellweg in Port Elizabeth staan 'n standbeeld van 'n lewensgroot perd. Dit herdenk die duisende perde wat tydens die Tweede Vryheidsoorlog vermink is en gesterf het. Alleen al aan Britse kant het meer as 300 000 perde in die oorlog omgekom. Hierdie is die enigste beeld in Suid-Afrika wat uitsluitlik aan 'n perd gewy is.
Die beeld toon 'n Tommie wat voor sy perd kniel om hom uit 'n emmer te laat drink. Aan die voorkant bestaan die voetstuk uit 'n suipbak vir verbygaande perde. Op die voetstuk is die inskripsie:
The greatness of a nation
consists not so much in the number of its people
or the extent of its territory
as in the extent and justice of its compassion.
Harriet Meyer het die inisiatief geneem vir die oprigting van die standbeeld en geld in Suid-Afrika en Engeland daarvoor ingesamel. Jospeh Whitehead was die beeldhouer. Dit is op 11 Januarie 1905 deur die burgemeester, A. Fettes, onthul. Vroeg in April 2015 is die beeld ernstig gevandaliseer.
Slag van Tabanyama
Die Slag van Tabanyama het plaasgevind vanaf 19 Januarie 1900 tot 22 Januarie tydens die Tweede Vryheidsoorlog tussen die magte van generaals Louis Botha en Buller. Dié slag is gevolg deur die Slag van Spioenkop.
Mitridates I van Partië
Mitridates I (Parties: 𐭌𐭄𐭓𐭃𐭕, Mihrdāt), ook bekend as Mitridates die Grote, was van 171 tot 132 v.C. die Arsakidiese koning van die Partiese Ryk.
Gedurende sy bewind is Partië omskep van 'n klein koninkryk tot 'n groot politieke mag in die antieke Nabye Ooste danksy sy oorwinnings. Hy het eers iewers in 163-155 v.C. Aria, Margiana en Wes-Baktrië verower en toe, in 'n oorlog met die Seleukidiese Ryk, Medië en Atropatene. In 141 v.C. het hy Babilonië verower en 'n amptelike inhuldigingseremonie in Seleukië gehou. Die koninkryke Elymais en Charakene het kort daarna Partiese vasale geword.
Gerard Reve
Gerard Kornelis van het Reve (14 Desember 1923 - 8 April 2006) was 'n Nederlandse skrywer. Hy het begin skryf as Simon van het Reve maar in 1973 die korter skrywersnaam Gerard Reve (Nederlandsˈɣeːrɑrt ˈreːvə) begin gebruik. Hy word saam met Willem Frederik Hermans en Harry Mulisch as een van "Die Drie Grotes" (De Grote Drie) van Nederlandse na-oorlogse letterkunde beskou. Sy 1981 roman, De vierde man, was die basis vir Paul Verhoeven se rolprent uit 1983. Hy is gebore in Amsterdam en was die broer van die essayis in Slawistiek, Karel van het Reve, wat sterk standpunt ingeneem het teen Kommunisme. Die verhouding tussen die broers was nie goed nie en hulle paaie het vanaf die 1980's heeltemal geskei.
Reve was een van die eerste homoseksuele skrywers in Nederland om sy status as gay man bekend te maak. Hy het gereeld op eksplisiete wyse geskryf oor erotiese aantrekking, seksuele verhoudinge en seksuele omgang tussen mans, wat baie lesers as skokkend ondervind het. Hy het laasgenoemde egter in 'n ironiese, humoristiese en herkenbare wyse gedoen, wat daartoe bygedra het om homoseksualiteit vir baie van sy lesers meer aanvaarbaar te maak. Een van die ander temas wat hy dikwels aangeraak het, dikwels in kombinasie met erotisisme, was geloof. Reve het verklaar dat die primêre boodskap in sy werk verlossing van die wêreldlike of materiële wêreld waarin ons lewe is.
Temas
Sedert die publikasie van Op weg naar het einde (1963) en Nader tot U (1966) het sy oogpunte gewentel rondom God se skepping en die menslike lot, veral in die groot aantal briefbundels wat hy gepubliseer het.
Hierdie werke plaas die klem op 'n simboliese, eerder as ("...slegs die blindes...") letterlike begrip, van godsdienstige tekste as die enigste intellektueel-verantwoordbare uitleg; en die irrelevantheid van die evangelie se historiese waarheid. Geloof het volgens Reve niks te doen met die letterlike, die feitelike, die morele of die politieke nie. Dit het geen twis met moderne wetenskap nie, omdat godsdienstige waarhede en empiriese feite in verskillende ryke tuishoort. Die waarneembare wêreld het geen betekenis buiten die vergelyking van feite en, terwyl openbaring miskien nie sin mag maak nie, het dit betekenis, en dit is hierdie betekenis wat Reve nagejaag het in wat hy geskryf het. Op 'n filosofiese vlak is Reve beïnvloed deur Arthur Schopenhauer, wie se werke hy elke winter herlees het. Hy was volgens 'n Nederlandse skilder, wat tyd saam met hom spandeer het in Frankryk om portrette van hom te skilder, selfs meer beïnvloed deur Carl Jung.
Reve se erotiese prosa handel deels met sy eie seksualiteit, maar poog om iets meer universeels tuis te bring. Reve se werk vertoon dikwels seksualiteit as ritueel. Verskeie van sy tonele openbaar 'n sado-masochistiese karakter, maar dit word nooit as einddoel nagestreef nie. "Revisme", 'n term wat deur Reve self geskep is, kan rofweg beskryf word as die heiliging van seksuele strafdade en die pleeg van hierdie dade ten einde andere te vereer, en in die finale instansie; om hoër entiteite (God) te vereer. Dit is weereens 'n soeke na 'n hoër betekenis in 'n menslike daad (seks) wat ontneem is van betekenis in sy materiële vorm.
Styl
Sy styl kombineer die formele (in die tipe taalgebruik wat gevind word in 'n sewentiende eeuse Bybel) met dit wat in die volksmond gebesig word op 'n baie herkenbare wyse. Op soortgelyke wyse, maak sy humor en dikwels paradoksale siening van die wêreld staat op die kontras tussen verhewe mistisisme en gesonde verstand. Die ironie wat sy werk deurweef en sy geneigdheid na uiterste verklarings, het egter gesorg vir verwarring tussen sy lesers. Baie het getwyfel in die opregtheid van sy bekering tot die Katolisisme, alhoewel Reve aangedring het op die opregtheid van sy geloof. In die proses het hy staatgemaak op en sy reg geëis tot die individualistiese begrip van geloofsaspekte en sy persoonlike ervaring daarvan.
Kontroversiële aspekte
Reve se literêre loopbaan is deurspek met talle kontroversiële gebeure. Reeds vroeg in sy loopbaan het die Nederlandse Departement van Kultuur tussenbeide getree toe Reve 'n toelaag moes ontvang en in die proses die onwelvoeglike aard van sy werk aangehaal.
Hendrik Algra, 'n lid van die Nederlandse senaat, het dieselfde kwessie tydens 'n debat genoem. Dit was die begin van 'n klomp skandale wat eers geëindig het toe Koning Albert II van België geweier het om 'n prys aan Reve te oorhandig toe sy minnaar aangekla is van onwelvoeglikhede met minderjariges. Reve het somtyds die publisiteit verwelkom, maar het ook gekla oor sy aanhoudende stryd met die owerhede, die openbare mening, en die pers. Reve is in 1966 vervolg vir die oortreding van 'n wet teen Godslastering. In April 1968 is hy vrygespreek deur die Hoge Raad der Nederlanden. Alhoewel dit dekades vir Nederland sou neem om Godslastering te dekriminaliseer -die wet is eers in 2013 afgeskaf -sou die uitkomste van die saak -wat bekend gestaan het as die "Donkie Verhoor" -die bestaande wet basies uitgediend of irrelevant maak. Reve het uit 'n kommunistiese en ateïste-gesin gekom, maar het hom bekeer tot die Katolisisme. Hy was 'n baie liberale Katoliek, en sy bespotting van sekere aspekte van die Katolisisme het in die 1960's gelei tot spanning in die Nederlandse Rooms-Katolieke gemeenskap. Nietemin het hy as literêre adviseur bygedra tot die nuwe vertaling (die Willibrord-vertaling) van die Katolieke Bybel.
Een van Reve se hooftemas, saam met geloof en liefde, is sy intense haat van kommunisme en sy regimes en die verdraagsaamheid daarteenoor in die linkse kringe van die Westerse wêreld.
In 1975 het hy sy verskyning tydens 'n Nederlandse poësiefees gemaak en 'n swastika sowel as 'n hamer en sekel op sy klere gedra. Hy het 'n gedig voorgelees met opmerkings oor immigrasie wat blykbaar "rassisties" was, hoewel dit bloot kulturele verskille benadruk het en die term "swart" gebruik het eerder as neger/nikker. Hy het dit op 'n plegtige en waardige wyse voorgedra, wat baie mense glo beledig het, veral Afro-Surinaamse persone, van wie baie onlangs gearriveer het op die vooraand van die dekolonisasie van Suriname wat plaasvind het in November 1975.
Hierdie aangeleentheid het tot baie kontroversie gelei. Baie persone het sedertdien bespiegel of Reve tydens die geleentheid die kluts kwyt geraak het of bloot na iets anders verwys het. Reve het egter in die aangesig van 'n golf van kritiek nie 'n duim terugbeweeg nie, en sy eise dat hy "te intelligent is om 'n rassis te wees" en nooit skade aan 'n ander persoon sou berokken op rasgronde nie, het gedeeltelik verlore geraak in die verwarring wat teweeggebring is.
In 2001 is die Prijs der Nederlandse Letteren, die mees luisterryke prys vir Nederlandstalige skrywers, aan hom toegeken. Koning Albert II van België het egter geweier om die prys aan hom te oorhandig omdat sy minnaar van pedofilie aangekla is. Die geld is toe eerder via 'n bankoordrag betaal en die sertifikaat afgelewer.
Gedurende die laaste jare van sy lewe het hy aan Alzheimer se siekte begin ly en op 82-jarige ouderdom op 8 April 2006 daaraan beswyk in Zulte, België. Reve is op 15 April begrawe in die Nieuwe Begraafplaats in Machelen-aan-de-Leie.
Grafiese romans
In 2003 en 2004 is die roman De avonden in 'n grafiese roman (in 4 dele) verwerk deur Dick Matena.
Dieter Berkmann
Dieter Berkmann (gebore 27 Julie 1950) is 'n Duitse voormalige fietsryer. Hy het meegeding vir Wes-Duitsland in die Olimpiese Somerspele 1972 en Olimpiese Somerspele 1976.
Heterotella midatlantica
Heterotella midatlantica is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Heterotella en tot die familie Euplectellidae. Die wetenskaplike naam van die spesie is die eerste keer geldig gepubliseer in 2008 deur Tabachnick & Collins.
Iophon rayae
Iophon rayae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Iophon en tot die familie Acarnidae. Die wetenskaplike naam van die spesie is die eerste keer geldig gepubliseer in 1966 deur Bakus.
Bruce Chatwin
Charles Bruce Chatwin (* 13 Mei 1940 in Sheffield, † 18 Januarie 1989 in Nice, Frankryk) was 'n Engelse joernalis wat veral bekendheid verwerf het met sy reisverhale en romans. Sy eerste boek, In Patagonia (1977), 'n meesterlike beskrywing van die uiterste suide van die Suid-Amerikaanse vasteland, het Chatwin se reputasie as 'n eersterangse reisskrywer gevestig, alhoewel Chatwin homself eerder as 'n storieverteller beskou het wat daarin belang gestel het om ongewone verhale die lig te laat sien.
Sy roman On the Black Hill (1982) is met die James Tait Memorial Prize bekroon, terwyl Utz (1988) vir die Man Booker Prize aangewys is. Die Britse dagblad The Times het Chatwin as nommer 46 op sy lys van die 50 Greatest British Writers Since 1945 geplaas.